b'\n_START_ARTICLE_\nAutuas Gregorius X\n_START_PARAGRAPH_\nGregorius X (syntym\xc3\xa4nimelt\xc3\xa4\xc3\xa4n Theobald Visconti; n. 1210 \xe2\x80\x93 10. tammikuuta 1276) oli paavina 1. syyskuuta 1271 \xe2\x80\x93 10. tammikuuta 1276._NEWLINE_Gregorius X nousi paaviksi istuimen oltua tyhjill\xc3\xa4\xc3\xa4n kolme vuotta (1265\xe2\x80\x931268), sill\xc3\xa4 kardinaalit eiv\xc3\xa4t olleet tuona aikana p\xc3\xa4\xc3\xa4sseet yksimielisyyteen uudesta paavista. Ranskalaiset ja italialaiset kardinaalit tahtoivat kummatkin paaviksi oman maansa edustajan. Lopulta italialainen Teobaldo valittiin nimell\xc3\xa4 Gregorius X, kun kardinaalit oli lukittu kolmeksi p\xc3\xa4iv\xc3\xa4ksi tekem\xc3\xa4\xc3\xa4n valintaa._NEWLINE_Gregorius X:n virkakausi j\xc3\xa4i melko lyhyeksi. H\xc3\xa4n ehti kuitenkin kutsua kokoon id\xc3\xa4n ja l\xc3\xa4nnen kirkkojen skismaa pohtineen kokouksen sek\xc3\xa4 Pyh\xc3\xa4n maan tilannetta pohtivan neuvonpidon.'